Autobus linky 1 na nástupišti A zastávky Radničné námestie v januári 2024
**Mestská hromadná doprava v Pezinku** je sieť liniek mestskej hromadnej dopravy v Pezinku. Služby MHD sú poskytované len jedným dopravcom, od 8. januára 2024 dopravcom AZ–Lines.

MHD slúži nielen na zabezpečenie dopravy obyvateľov do práce, škôl a do nemocnice, ale aj na prechádzky do mesta. Od januára 2024 okrem pracovného týždňa premáva aj cez víkendy a počas sviatkov. Celkovo obsluhuje 24 zastávok.

História
--------

Pôvodná mestská hromadná doprava v Pezinku premávala do decembra 2005, kedy bola nečakane zrušená a následne bola nahradená regionálnymi autobusmi dopravcu SAD Bratislava, neskôr Slovak Lines.

Do 14. novembra 2021 bola doprava po Pezinku zabezpečovaná regionálnou linkou 522. Po zmene regionálneho dopravcu v Bratislavskom samosprávnom kraji si mesto objendalo služby dopravcu Slovak Lines Express, a. s.

MHD do januára 2024 premávala iba v špičkách pracovných dní v časoch cca 5:10 – 9:00 a 13:00 – 18:45. Zabezpečovala ju len linka 5 spájajúca železničnú stanicu Pezinok, sídlisko Sever, Cajlu a Psychiatrickú nemocnicu Philippa Pinela.

Linky (platné k 8. januáru 2024)
--------------------------------

V apríli 2023 začalo mesto Pezinok s prípravami nového modelu mestskej hromadnej dopravy, ktorý by chcelo spustiť k 1. januáru 2024, vrátane rozšírenia počtu liniek na štyri. Začiatkom júna 2023 mesto vyhlásilo druhé kolo prípravných trhových konzultácií, pričom upravilo niektoré požiadavky. Upravené boli navrhované trasy niektorých liniek a predpokladaný ročný objem výkonov sa znížil na 112-tisíc km. Linky by mali dostať označenie v rámci IDS BK číslami 522, 523 a 524.

Dňa 21. decembra 2023 boli oficiálne zverejnené informácie o spustení troch nových liniek a vytvorení nových zastávok, ktorých je spolu 24. Nový dopravca musel predčasne začať obsluhovať pôvodnú linku prvý týždeň januára 2024, pretože pôvodnému dopravcovi skončila zmluva.

Zoznam liniek MHD Pezinok:

 A  **Linka 1**: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – L. Novomeského – Dr. Bokesa – Cintorín Cajla – Zumberg – Nemocnica (pôvodná linka)

 A  **Linka 11**: Nemocnica – Zumberg – Cintorín Cajla – Dr. Bokesa – L. Novomeského – Sídlisko Sever – Suvorovova – ZŠ Kupeckého – Trhovisko – Radničné námestie – Železničná stanica (pôvodná linka)

 B  **Linka 2**: Železničná stanica – Radničné námestie – Trnavská – Šenkvická – Sídlisko Muškát – Gen. Pekníka – Amfiteáter – L. Novomeského – Dr. Bokesa – Cintorín Cajla – Zumberg – Nemocnica

 B  **Linka 22**: Nemocnica – Zumberg – Cintorín Cajla – Dr. Bokesa – L. Novomeského – Amfiteáter – Gen. Pekníka – Sídlisko Muškát – Šenkvická – Trnavská – Radničné námestie – Železničná stanica

 C  **Linka 3**: Železničná stanica – Radničné námestie – Trhovisko – ZŠ Kupeckého – Suvorovova – Sídlisko Sever – L. Novomeského – Dr. Bokesa – Cintorín Cajla – Zumberg – Pod Kalváriou – Kučišdorfská dolina

 C  **Linka 33**: Kučišdorfská dolina – Pod Kalváriou – Zumberg – Cintorín Cajla – Dr. Bokesa – L. Novomeského – Sídlisko Sever – Suvorovova – ZŠ Kupeckého – Trhovisko – Radničné námestie – Železničná stanica

 D  **Linka 4**: Železničná stanica – Jesenského – Fándlyho – Komenského ZOS – Komenského (škola) – Majakovského – ZŠ Kupeckého – Suvorovova – Sídlisko Sever – Suvorovova – ZŠ Kupeckého – Trhovisko – Radničné námestie – Železničná stanica

Vozidlá
-------

Do decembra 2005 premávali v pezinskej MHD autobusy Karosa C 734 a od znovuzavedenia MHD 12. decembra 2021 premávajú autobusy Irisbus Crossway LE 12M. Od 8. januára 2024 sú v prevádzke tri CNG autobusy Iveco SOR IBNG 9,5.

Tarifa
------

Cestovanie mestskou hromadnou dopravou v Pezinku je do konca februára 2024 zadarmo. Od marca 2024 bude cena cestovného 0,50 € a celodenný cestovný lístok bude stáť 1 €. Deti do 6 rokov a dôchodci budú cestovať zadarmo. Študentské cestovné, po preukázaní sa študentskou alebo ISIC kartou, bude 0,30 €.

Referencie
----------

1. 1 2 3  NUAKTIV. *Spúšťame až 3 nové linky MHD* [online]. Pezinok, [cit. 2023-12-21]. Dostupné online.
2. ↑   Ako ďalej s MHD?. *Pezinčan*, január 2006. Dostupné online [cit. 2022-01-12]. Archivované 2022-01-12 z originálu.
3. ↑   *Bratislavský kraj bude mať nového regionálneho autobusového dopravcu* [online]. Pravda.sk, 2021-10-11, [cit. 2022-01-12]. Dostupné online.
4. ↑  TERAZ.SK. *Mesto Pezinok rieši, ako po 15. novembri zabezpečí MHD* [online]. TERAZ.sk, 2021-11-10, [cit. 2022-01-12]. Dostupné online.
5. ↑  NUAKTIV. *Autobusové linky* [online]. Pezinok, [cit. 2024-01-08]. Dostupné online.
6. ↑  IMHD.SK. *Mesto Pezinok chce výraznejšie rozšíriť MHD* [online]. imhd.sk Slovensko a svet, [cit. 2023-04-08]. Dostupné online.
7. 1 2  A.S, Petit Press. *Pezinok od marca spoplatní MHD, ponúkne tiež zľavy* [online]. mypezinok.sme.sk, [cit. 2024-02-26]. Dostupné online.
8. ↑  A.S, Petit Press. *MHD v Pezinku bude do konca februára pre cestujúcich zadarmo* [online]. mypezinok.sme.sk, [cit. 2024-01-10]. Dostupné online.
9. ↑  NUAKTIV. *Študentská karta MHD Pezinok* [online]. Pezinok, [cit. 2024-01-31]. Dostupné online.

Externé odkazy
--------------

* Vyhľadávanie spojov MHD Pezinok

Zdroj
-----

*